
Egy nem megengedett belsőpontos algoritmus új keresési iránnyal

A dolgozatban egy új belsőpontos algoritmust vezetünk be, amely lineáris optimalizálási feladatok megoldására alkalmas. Az algoritmus sajatossága abban rejlik, hogy a kezdeti pontokról nem feltételezzük, hogy megengedett megoldásai a primál, illetve duál feladatoknak. Ezért olyan lépéseket határozunk meg, amelyek a megengedettséget is, és az optimalitást is igyekszenek biztosítani. Igazoljuk, hogy az algoritmus polinom időben szolgáltatja a feladat egy adott pontosságú megoldását és bebizonyítjuk, hogy bonyolultsága megegyezik az eddig ismert legjobb nem megengedett algoritmusokéval. A dolgozat újszerűsége a keresési irány megválasztásában, az algoritmus megadásában és a komplexitásra vonatkozó elemzés során használt technikákban mutatkozik meg.



